钦定古今图书集成/理学汇编/学行典/第206卷 > 胡崇寿
## 钦定古今图书集成/理学汇编/学行典/第206卷 > 胡崇寿

按《婺源县志》：“胡崇寿，字子仁，壬川人。幼失怙，事母至
孝。家贫，笔畊以养母。母疾，躬自扶持，衣不解带者旬
月，医药百计，苦不愈，遂刲股作羹以进，病忽起复，承
懽数十年。母卒时年几八十矣，寿犹哀毁骨立，结茅
墓侧，起卧哭奠，三年如一日。远近咸服其至诚，邑侯
赠额宠褒焉。”